ഡല്ഹി കലാപം: പൊലീസിന് കോടതിയുടെ രൂക്ഷ വിമര്ശനം ന്യൂഡല്ഹി: 2020 ഫെബ്രുവരിയില് നടന്ന ഡല്ഹി കലാപ കേസിലെ പ്രതികള്ക്ക് കുറ്റപത്രത്തോടൊപ്പം കളര് ചിത്രങ്ങളും സി.സി.ടി.വി ദൃശ്യങ്ങളുടെ പകര്പ്പുകളും നല്കാത്തതിന് പൊലീസിനെ രൂക്ഷമായി വിമര്ശിച്ച് കോടതി.കേസില് കുറ്റാരോപിതനായ വിനോദ് എന്നയാള് തനിക്ക് വിഡിയോ ദൃശ്യങ്ങളും കളര് ചിത്രങ്ങളും ലഭിച്ചില്ലെന്ന പരാതിയുമായി കോടതിയെ സമീപിച്ചതിനെ തുടര്ന്നാണ് ഡല്ഹി ചീഫ് മെട്രോപൊളിറ്റന് മജിസ്ട്രേറ്റ് അരുണ് കുമാര് ഗാര്ഗ് പൊലീസിനെതിരെ രൂക്ഷ വിമര്ശനം ഉന്നയിച്ചത്. പകര്പ്പുകള് വിതരണം ചെയ്തു എന്ന് ഉറപ്പുവരുത്തുന്നതില് ഡെപ്യൂട്ടി പൊലീസ് കമീഷണര് പരാജയപ്പെട്ടുവെന്നും വീഴ്ച വരുത്തിയ പൊലീസുകാര്ക്കെതിരെ നടപടി സ്വീകരിക്കാത്തത് എന്താണെന്നും ജഡ്ജി ചോദിച്ചു. കുറ്റാരോപിതനായ വിനോദിന് എത്രയും വേഗം കളര് ചിത്രങ്ങളും ദൃശ്യങ്ങളും ലഭ്യമാക്കാന് അന്വേഷണ ഉദ്യോഗസ്ഥനോട് കോടതി ഉത്തരവിട്ടു.